Κλήμης Γούναρης

Καριέρα
Ο Γούναρης ξεκίνησε την καριέρα του, το 1962, από την ερασιτεχνική ομάδα της Δόξας Νεάπολης στην οποία έφορος ήταν ο πατέρας του. Το 1965 η Δόξα Νεάπολης συνενώθηκε με τη Α.Ε. Νεάπολης και η νέα ομάδα ονομάστηκε Νεάπολη. Στην ομάδα αυτή ο Γούναρης αγωνίστηκε μέχρι το 1968, όταν και μεταπήδησε στον Άρη, όπου έκανε το ντεμπούτο του στον αγώνα ενάντια στην Χιμπέρνιανς Μάλτας στις 11 Σεπτεμβρίου 1968.Εφημερίδα Μακεδονία, 12/9/1968, Σελίδα: 7 Αποτέλεσε μέλος του δίδυμου των αμυντικών μέσων του Άρη μαζί με τον Βασίλη Ψηφίδη, αλλά την σεζόν 1969-70 αποτέλεσε αλλαγή του Τάκη Λουκανίδη, συμμετέχοντας παρ' όλα αυτά στην ομάδα που κατέκτησε τον τίτλο του κυπελλούχου Ελλάδος.ΑΡΗΣ ΚΥΠΕΛΛΟΥΧΟΣ ΕΛΛΑΔΑΣ 1970: Η καλύτερη ομάδα όλων των εποχών - Metrosport

Από το Νοέμβριο του 1971 και έπειτα, απέκτησε θέση βασικού στην ενδεκάδα των "κίτρινων" και ξεχώρισε στο 3-0 απέναντι στην Προοδευτική, όπου πέτυχε δύο τέρματα.Εφημερίδα Μακεδονία, 9/2/1971, Σελίδα: 4 Πιο πριν εκείνη τη χρονιά, είχε αγωνιστεί στο αγώνα του Στάμφορντ Μπριτζ κόντρα στην Τσέλσι, όπου ο Άρης ηττήθηκε με 5-1.Chelsea FC - Aris Saloniki 5:1 (Cup Winners Cup 1970/1971)

Την σεζόν 1974-75, υπήρξε μέλος της ομάδας ποδοσφαιριστών του Άρη που αντέδρασαν στις αποφάσεις της διοίκησης του συλλόγου και παραμερίστηκε από τα πλάνα του προπονητή, με αποτέλεσμα το καλοκαίρι του 1975 να μεταγραφεί στον Παναιτωλικό.Greece 1975/76 - RSSSF Στην ομάδα του Αγρινίου παρέμεινε για δύο χρόνια, αγωνιζόμενος σε 58 αγώνες πρωταθλήματος, πριν επιστρέψει στην Θεσσαλονίκη για να κλείσει την καριέρα του στον Απόλλωνα Καλαμαριάς.

Στατιστικά στην Α' Εθνική
ΣεζόνΟμάδαΑγώνεςΓκολ  1968-69  Άρης Θεσσαλονίκης  23  1  1969-70  Άρης Θεσσαλονίκης  13  -  1970-71  Άρης Θεσσαλονίκης  25  2  1971-72  Άρης Θεσσαλονίκης  31  -  1972-73  Άρης Θεσσαλονίκης  29  -  1973-74  Άρης Θεσσαλονίκης  22  -  1974-75  Άρης Θεσσαλονίκης  2  -  1975-76  Παναιτωλικός  26  -  1976-77  Παναιτωλικός  32  - Σύνολο    203  3
</div>

Στατιστικά με τον Άρη
ΔιοργάνωσηΑγώνεςΓκολ Α' Εθνική  145  3 Κύπελλο Ελλάδας  12  0 Ευρωπαϊκοί αγώνες  4  0 Βαλκανικό Κύπελλο  4  0 Σύνολο  165  3
</div>

Προπονητική καριέρα
Μετά το τέλος της καριέρας του ως ποδοσφαιριστής, ασχολήθηκε με την προπονητική εργαζόμενος στα τμήματα υποδομής του Άρη διατελώντας προπονητής στους Ερασιτέχνες (1979-80) και στους Εφήβους (1981-1983). Την περίοδο 1983-85  υπήρξε συνεργάτης των προπονητών του Άρη, Κράμερ, Γεωργιάδη, Ζετς, Πρόκοπ και Παναγούλια. Μάλιστα μετά την αποχώρηση του Ζετς, στις 17 Μαΐου 1987, κοουτσάρισε την ομάδα ως υπηρεσιακός προπονητής, στον αγώνα εναντίον του Π.Α.Σ. Γιάννινα.

Τη σεζόν 1998-99 ανέλαβε υπεύθυνος του ποδοσφαιρικού τμήματος του Άρη. 
Παραπομπές

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Απόλλων Καλαμαριάς
Κατηγορία:Μέσοι ποδοσφαιριστές